Hopneri maja
Hopneri maja on aadressil Raekoja plats 18 / Vanaturu kael 3 asuv hoone Tallinnas. See on kauni arhitektuuri ja suure ajaloolise väärtusega hoonekompleks, millesse kuulub viiluga peahoone Vanaturu kael 3, kumera küljega kõrvalhoone Raekoja platsi ääres ja uuem abihoone hoovis. Hoonekompleks hõlmab nelja ajaloolist valdust, mis liideti 1665. aastal kaupmees Johan Höppeneri (Hoeppener) ajal.